ปกป้องดวงตาในระหว่างการใช้คอมพิวเตอร์ ปกป้องดวงตาของคุณเวลาห่างจากคอมพิวเตอร์ ปกป้องดวงตาด้วยการควบคุมอาหาร
ปกติมักจะแนะนำว่าควรให้ห่างจากหน้าจอออกมาอย่างน้อยหนึ่งช่วงแขน เพื่อให้แน่ใจว่าคอมพิวเตอร์ของคุณติดตั้งไว้ในตำแหน่งที่เหมาะสม จงลองใช้การทดสอบไฮไฟว์ดู: หากคุณสามารถทำไฮไฟว์กับหน้าจอคอมพิวเตอร์โดยยืดแขนออกไปได้สุดเหยียด แสดงว่าคุณนั่งใกล้จอเกินไป โดยที่ถูกต้องแล้วคุณควรจะต้องก้มมองหน้าจอคอมพิวเตอร์ในมุม 15 ถึง 20 องศา เพื่อจะได้มั่นใจว่าลูกตาส่วนใหญ่จะถูกเปลือกตาปิดเอาไว้ ช่วยทำให้นัยน์ตามีความชุ่มชื้นและมีสุขภาพดี ถ้าคุณต้องใช้หนังสือหรือเอกสารใดๆ ประกอบการทำงาน คุณสามารถทำให้ดวงตาเกิดความเครียดขึ้นได้จากการไม่วางมันในตำแหน่งที่ถูกต้อง ถ้าวางต่ำเกินไป สายตาจะต้องคอยปรับโฟกัสทุกครั้งที่เหลือบมอง ส่งผลให้เกิดอาการนัยน์ตาล้า คุณยังอาจเมื่อยคอเพราะต้องก้มมองบ่อยๆ เอกสารอ้างอิงนั้นควรจะวางอยู่เหนือคีย์บอร์ดและอยู่ใต้จอคอมพิวเตอร์ ให้หาที่วางเอกสารหรือหนังสือมาช่วยยึดมันไว้ให้สูงขึ้นมาสักสองสามนิ้วและช่วยผ่อนคลายดวงตา โดยธรรมชาติเราจะกระพริบตาราว 20 ครั้งทุกนาที แต่เวลาที่มัวจ้องหน้าจอ ตัวเลขนี้อาจลดลงได้กว่าครึ่ง นั่นหมายความว่าดวงตาของคุณเสี่ยงต่อการเกิดอาการแห้งมากขึ้นเวลาทำงานกับคอมพิวเตอร์ เนื่องจากร่างกายลืมกระพริบตาให้บ่อยเท่าเดิม คุณจึงควรมีสติตระหนักในเรื่องนี้และคอยเตือนตัวเองให้กระพริบตา  จงใจกระพริบตาทุกๆ ห้าวินาทีหรือประมาณนั้น หากคุณรู้สึกว่าเรื่องนี้รบกวนคุณมากเกินไป ให้ลองพักดู ทุกๆ 20 นาทีให้เบนสายตาออกจากหน้าจอคอมพิวเตอร์สัก 20 วินาที มันจะช่วยให้คุณกระพริบตาตามธรรมชาติและให้ดวงตากลับมาชุ่มชื้น หน้าจอควรจะมีความสว่างสัมพันธ์กับสภาพแวดล้อม ถ้าคุณทำงานในห้องที่เปิดไฟสว่างไสว คุณสามารถเพิ่มความสว่างของหน้าจอได้ ถ้าห้องสลัวลงก็ลดความสว่างลงมา แม้หน้าจอควรจะเป็นวัตถุที่มีความสว่างที่สุดของห้อง แต่มันก็ไม่ควรปรับให้มีความสว่างจ้าสูงสุดในห้องที่เปิดไฟสลัว ดวงตาของคุณจะฟ้องเองว่าหน้าจอนั้นสว่างอย่างเหมาะสมหรือไม่ ถ้าสายตาเริ่มล้า ให้พยายามปรับค่าความสว่างให้สัมพันธ์กับสภาพแวดล้อม แสงไฟจากสภาพแวดล้อมสามารถสะท้อนบนหน้าจอและทำให้ดวงตาเกิดอาการล้าได้ มีหลายวิธีที่จะช่วยคุณลดแสงจ้าและทำให้ดวงตามีสุขภาพดี  ทำความสะอาดหน้าจอคอมพิวเตอร์เป็นประจำ ฝุ่นผงบนหน้าจอสามารถสะท้อนแสงเข้านัยน์ตา ให้ใช้ผ้าหรือสเปรย์ทำความสะอาดที่ออกแบบมาเฉพาะทำความสะอาดหน้าจออยู่เป็นประจำ  หลีกเลี่ยงการนั่งโดยมีหน้าต่างอยู่ข้างหลัง แสงแดดจะตกกระทบหน้าจอและสะท้อนกลับเข้าสู่นัยน์ตา ถ้าหากเลี่ยงไม่ได้ ให้หาผ้าม่านหรือกระดาษมาปิดหน้าต่างเพื่อช่วยลดแสงจ้าลง  ใช้หลอดไฟที่มีจำนวนวัตต์ต่ำ หลอดไฟกำลังวัตต์สูงจากโคมไฟตั้งโต๊ะและไฟเพดานจะสะท้อนแสงตกบนหน้าจอ ถ้าที่ทำงานของคุณมีความสว่างมาก ให้ลองเปลี่ยนมาใช้หลอดไฟที่มีกำลังไฟน้อยกว่า สมาคมทัศนมาตรศาสตร์แห่งอเมริกาแนะนำว่าในทุกๆ สองชั่วโมงที่ใช้จ้องหน้าจอคอมพิวเตอร์ คุณควรหยุดพัก 15 นาที ระหว่างช่วงเวลานั้นคุณควรกระพริบตา หลับตา ปล่อยให้สายตาได้พักและเพิ่มความชุ่มชื้นใหม่ นี่ไม่ใช่แค่คำแนะนำที่ดีในการปกป้องดวงตาเท่านั้น แต่ยังดีต่อสุขภาพโดยรวมด้วย การนั่งติดต่อกันเป็นเวลานานจะเกิดผลเสียต่อบริเวณหลัง ข้อต่อ ท่วงท่า และน้ำหนัก ให้ใช้ช่วงจังหวะพักนี้ยืดเหยียดร่างกายและเดินไปมาเพื่อป้องกันผลกระทบที่เกิดจากการนั่งแช่เป็นเวลานาน แว่นตาบางชนิดได้รับการฉาบสีโดยเฉพาะให้ลดแสงจ้าจากหน้าจอคอมพิวเตอร์ จักษุแพทย์จะสามารถแนะนำแว่นที่มีคุณภาพดีที่จะช่วยปกป้องสายตาคุณจากแสงจ้า แว่นแบบนี้มีทั้งที่ต้องใช้ใบสั่งจากแพทย์หรือหาซื้อตามร้านขายแว่นก็ได้  ให้แน่ใจว่าคุณใช้แต่เลนส์ที่ออกแบบมาเป็นพิเศษสำหรับลดแสงจ้าจากจอคอมพิวเตอร์ แว่นสายตาทั่วไปไม่ช่วยอะไรในการณ์นี้ จักษุแพทย์ใช้ศัพท์คำนี้เพื่ออธิบายผลกระทบจากการใช้คอมพิวเตอร์ติดต่อกันนานๆ อาการเหล่านี้ไม่ได้เกิดถาวรและควรจะบรรเทาลงเมื่อคุณเลิกเล่นคอมพิวเตอร์ไปสักสองสามชั่วโมง อย่างไรก็ตาม พวกมันสามารถสร้างความไม่สะดวกอย่างมาก และถ้าทำเพิกเฉยก็มีสิทธิก่อให้เกิดปัญหาทางสายตาอย่างถาวรได้  อาการที่เกิดรวมไปถึงอาการปวดศีรษะ ตาล้า ภาพเบลอ ดวงตาดำคล้ำหรือเปลี่ยนสี และอาการปวดต้นคอและบ่า โดยการใช้ขั้นตอนต่างๆ ในบทความส่วนนี้เวลาใช้คอมพิวเตอร์ คุณสามารถลดความเสี่ยงของการเกิดอาการตาล้าจากการใช้อุปกรณ์ดิจิตอลลงได้อย่างมาก ถึงกระนั้นบางทีคำตอบที่ดีที่สุดคือการพักยาวๆ ให้ดวงตาได้พักเต็มที่ ความสามารถในการมองเห็นในชีวิตประจำวันมีอิทธิพลว่าการใช้คอมพิวเตอร์ติดต่อกันนานๆ จะมีผลต่อคุณมากน้อยแค่ไหน อาการทางสายตาอย่างสายตายาว อาการตาพร่า และอาการสายตาปรับโฟกัสไม่ได้ ล้วนสามารถทำให้อาการตาล้าจากคอมพิวเตอร์แย่ลงมากกว่าเดิม จักษุแพทย์สามารถสั่งตัดเลนส์แก้สภาพการมองเห็นเพื่อช่วยถนอมสายตาและลดผลกระทบจากจอคอมพิวเตอร์ให้น้อยลง เขายังสามารถแนะนำวิธีการหลากหลายที่จะช่วยปกป้องดวงตาในระหว่างการใช้คอมพิวเตอร์ด้วย จากการแพร่หลายของอุปกรณ์อิเล็คทรอนิคแบบพกพาเหล่านี้ คนจำนวนมากจึงพบอาการตาล้าจากการจ้องหน้าจอสมาร์ทโฟน  คุณควรทำตามกฏที่ใช้กับคอมพิวเตอร์มาใช้กับทุกอย่างที่มีหน้าจอ: ทำความสะอาดหน้าจอ ปรับความสว่างของหน้าจอ หาเวลาพักสายตา และยิ่งกว่านั้น มันมีเพิ่มเติมอีกสองสามข้อที่คุณจะทำได้เวลามองอุปกรณ์พกพา  ถือโทรศัพท์หรือแท็บเล็ตห่างจากใบหน้า 16 – 18 นิ้ว การถือใกล้กว่านั้นจะทำให้ตาล้า ถึงแม้ว่าหลายๆ คนจะชอบดูโทรศัพท์ในระหว่างนอนบนเตียง นี่เป็นพฤติกรรมที่ไม่ควรทำ จำไว้ว่าหากหน้าจอมีความสว่างกว่าแสงในสภาวะแวดล้อมมาก มันจะทำให้ดวงตาล้า พยายามลดนิสัยนี้ให้เกิดน้อยที่สุด ถ้าคุณยังคงทำเช่นนี้เรื่อยๆ อย่างน้อยควรปรับความสว่างของหน้าจอเพื่อลดอาการตาล้าให้มากที่สุดเท่าที่จะทำได้ รังสีอุลตราไวโอเล็ตจากดวงอาทิตย์สามารถสร้างความเสียหายแก่นัยน์ตาได้อย่างมากถ้ามันไม่ได้รับการป้องกัน สภาวะอย่างอาการต้อกระจกหรือจอประสาทตาเสื่อมอาจเกิดขึ้นหรือมีอาการรุนแรงขึ้นจากแสงแดด หาซื้อแว่นกันแดดคุณภาพดีและสวมมันทุกคราวที่ต้องออกไปกลางแจ้ง ให้มองหาสติกเกอร์ติดคำว่า "ANSI" บนแว่นกันแดดเพื่อความมั่นใจว่ามันได้มาตรฐานตามคำแนะนำของสถาบันรับรองมาตรฐานแห่งชาติอเมริกาและกรองรังสียูวีออกไปตามปริมาณที่บอกไว้ คอนแทคเลนส์ที่เก่าหรือสกปรกสามารถสร้างความเสียหายแก่ดวงตา ถึงขั้นอาจนำไปสู่อาการติดเชื้อที่เสี่ยงต่อตาบอด โดยการดูแลเลนส์ให้ถูกต้องจะช่วยป้องกันความเสียหายแก่ดวงตาได้  ล้างเลนส์หลังจากการใช้ทุกครั้งด้วยน้ำยาทำความสะอาดที่ได้รับคำแนะนำจากผู้เชี่ยวชาญทางด้านสายตา ล้างมือก่อนจะหยิบจับคอนแทคเลนส์ เพื่อให้มั่นใจว่าคุณไม่ได้ถ่ายโอนแบคทีเรียจากมือไปที่คอนแทคเลนส์ ให้ล้างด้วยสบู่ที่ปลอดสารเคมีและหัวน้ำหอม คุณสามารถถ่ายสารเคมีและหัวน้ำหอมไปยังตัวเลนส์และทำให้ระคายเคืองนัยน์ตาได้ เติมเครื่องสำอางหลังจากใส่คอนแทคเลนส์แล้ว และล้างเครื่องสำอางหลังจากถอดเลนส์ออกแล้ว อย่าหลับทั้งที่ยังใส่คอนแทคเลนส์ เว้นเสียแต่ว่ามันถูกออกแบบมาเป็นพิเศษเพื่อใช้งานต่อเนื่อง วัตถุที่มีขนาดเล็กสามารถทำความเสียหายอย่างมากถ้าเกิดเล็ดลอดเข้าตา ไม่ว่าคุณจะทำงานกับเครื่องมือไฟฟ้า ตัดหญ้า หรือใช้น้ำยาทำความสะอาดครัว คุณควรสวมเครื่องป้องกันดวงตาอย่างเหมาะสม จะได้มั่นใจว่าดวงตาจะปลอดภัยดีตลอด วิตามินซีไม่เพียงแต่ช่วยป้องกันไม่ให้คุณล้มป่วย แต่มันยังดีสำหรับสุขภาพดวงตาอีกด้วย มีหลักฐานที่ชี้ว่ามันช่วยป้องกันการก่อต้อกระจกและอาการจอประสาทตาเสื่อม ในขณะที่ผักผลไม้ส่วนใหญ่จะมีวิตามินซีอยู่ แต่อาหารต่อไปนี้นับว่าเป็นแหล่งสำคัญของวิตามินตัวนี้:  ส้ม ส้มหนึ่งผลจะให้วิตามินจำนวนเท่ากับที่คุณต้องการในหนึ่งวัน เป็นการดีกว่าถ้าจะรับวิตามินซีจากส้มหนึ่งผลแทนที่จะเป็นน้ำส้มคั้น เพราะคุณจะสามารถเลี่ยงน้ำตาลที่เติมเพิ่มเข้ามาจากในน้ำส้มได้ พริกเหลือง แค่พริกใหญ่หนึ่งใบจะให้วิตามินซีสูงถึง 500% จากปริมาณที่ต้องการ เอามาหั่นและรับประทานเป็นอาหารว่างได้ตลอดทั้งวัน ผักสีเขียวเข้ม โดยเฉพาะคะน้ากับบร็อคโคลีมีวิตามินซีสูง แค่คะน้าหรือบร็อคโคลีถ้วยเดียวก็พอกับปริมาณวิตามินซีที่ต้องการทั้งวัน เบอร์รี่ ไม่ว่าบลูเบอร์รี่ สตรอเบอร์รี่ แบล็คเบอร์รี่ หรือราสเบอร์รี่ล้วนแล้วแต่เป็นตัวเลือกที่ดีสำหรับวิตามินซีทั้งสิ้น วิตามินตัวนี้ช่วยพัฒนาการมองเห็นในที่มืด อาหารที่มีสีส้มหรือสีเหลืองมักจะมีวิตามินเอสูง ฉะนั้นให้แน่ใจว่าคุณได้รับมันเยอะๆ จากการทานอาหาร  แครอท แครอทได้รับการยกย่องว่าเป็นอาหารสำหรับพัฒนาสายตามานานหลายทศวรรษ ถึงแม้มันจะไม่ใช่อาหารชนิดเดียวที่จะช่วยพัฒนาสายตา แต่มันก็มีวิตามินเอสูงและเป็นอาหารที่ดีสำหรับการถนอมสายตา มันหวาน นี่เป็นอาหารอีกหนึ่งอย่างที่เต็มไปด้วยวิตามินเอ แถมเป็นเครื่องเคียงที่แสนอร่อยสำหรับอาหารจานหลักหลายอย่าง ซิงค์ช่วยในการผลิตเมลานินหรือเม็ดสีที่ช่วยป้องกันดวงตา มีอาหารหลายอย่างที่จะช่วยเพิ่มปริมาณซิงค์ให้คุณ   สัตว์ทะเลที่มีเปลือก ล็อบสเตอร์ ปู หอยนางรม ล้วนแล้วแต่ให้ซิงค์ปริมาณสูง ผักโขมและผักใบเขียวอื่นๆ นอกจากวิตามินซีแล้ว ผักเหล่านี้ยังให้ซิงค์ที่ช่วยปกป้องดวงตาด้วย ถั่ว มะม่วงหิมพานต์ ถั่วลิสง อัลมอนด์ และวอลนัทล้วนมีซิงค์สูง และง่ายต่อการทำเป็นอาหารว่างขบเคี้ยวตลอดวัน มันเป็นผลดีต่อสุขภาพโดยรวม พวกมันจะพัฒนาการทำงานของเส้นประสาท ดังนั้นจึงช่วยพัฒนาการทำงานของเส้นประสาทที่เกี่ยวข้องกับการมองเห็นด้วย แหล่งโอเมก้า-3 ที่ดีคือน้ำมันปลาเช่นแซลมอน ซาร์ดีน และเฮอร์ริง ปัญหาหนึ่งของดวงตาที่พบเห็นบ่อยก็คือการปล่อยให้ตาแห้ง ในขณะที่มันมีหลายสภาวะที่นำไปสู่การเกิดตาแห้ง อย่างหนึ่งคือร่างกายคุณอาจขาดน้ำ อาการขาดน้ำแสดงออกมาหลายรูปแบบ รวมไปถึงการผลิตน้ำตาลดน้อยลง พยายามดื่มน้ำเข้าสู่ร่างกายเพื่อดูว่ามันช่วยให้ดวงตาของคุณรู้สึกแห้งน้อยลงหรือไม่
นั่งถอยห่างออกมาจากหน้าจอ. วางจอคอมพิวเตอร์ให้ต่ำกว่าระดับสายตาของคุณราว 4 หรือ 5 นิ้ว. จัดตำแหน่งวางเอกสารอ้างอิงให้เหมาะสม. กระพริบตาบ่อยๆ. ปรับความสว่างของหน้าจอ. ลดแสงจ้าจากหน้าจอ. หาเวลาพักอยู่เรื่อยๆ. ปรึกษาจักษุแพทย์เกี่ยวกับแว่นตาพิเศษ. หยุดทำงานถ้าคุณมีอาการตาล้าจากการใช้อุปกรณ์ดิจิตอล (digital eye strain )/โรคตาที่มาพร้อมกับคอมพิวเตอร์ (computer vision syndrome). ไปพบจักษุแพทย์ทุกปี. ใช้กฏเดียวกับการใช้คอมพิวเตอร์เวลามองหน้าจอสมาร์ทโฟน แท็บเล็ต หรือโทรทัศน์. สวมแว่นกันแดด. ดูแลคอนแทคเลนส์. สวมแว่นตากันลมหรือแว่นตานิรภัยเวลาที่ต้องทำงานกับเครื่องจักรหรือสารเคมี. กินวิตามินซีมากๆ. รับประทานอาหารที่มีวิตามินเอสูง. เพิ่มซิงค์เข้าไปในแผนอาหาร. รวมกรดไขมันโอเมก้า-3 เข้าไปในอาหาร. ดื่มน้ำเยอะๆ.
https://www.wikihow.com/Protect-Your-Eyes-when-Using-a-Computer https://www.wikihow.com/Protect-Your-Eyes-when-Using-a-Computer https://www.wikihow.com/Protect-Your-Eyes-when-Using-a-Computer
Protecting Your Eyes during Computer Use Protecting Your Eyes Away From the Computer Protecting Your Eyes with Diet